02013211609030012 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1321 


16 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση θέσεων για πρόσληψη εκπ/κών στην Α/θμια 
Εκπ/ση με σχέση εργασίας Ιδιωτικού Δικαίου Αορί¬ 


στου Χρόνου (Ν. 2986/2002 άρθρο 13 και Ν. 

1566/1985 άρθρο 62 παρ. 1). 1 

Ίδρυση θέσεων Υπευθύνων Πολιτιστικών Θεμάτων και 
Καλλιτεχνικών Αγώνων στις Διευθύνσεις Πρωτο¬ 
βάθμιας και Δευτεροβάθμιας Εκπαίδευσης όλης 

της χώρας. 2 

Τροποποίηση της συστατικής πράξης του Νομικού 
Προσώπου με την επωνυμία «Δημοτικός Οργανι¬ 
σμός Προσχολικής Αγωγής & Εκπαίδευσης Δήμου 

Αγίου Νικολάου». 3 

Συγχώνευση στο Δήμο Σητείας Ν. Λασιθίου των Νομι¬ 
κών Προσώπων με την επωνυμία «Αθλητικό Κέντρο 
Δήμου Σητείας» και «Αθλητικός Οργανισμός Δήμου 
Σητείας». 4 


ΑΠΟΦΑΣΕΙ Σ 

Αριθ. Φ.361.1/12/94103/Δ1 (1) 

Σύσταση θέσεων για πρόσληψη εκπ/κών στην Α/θμια 
Εκπ/ση με σχέση εργασίας Ιδιωτικού Δικαίου Αορί¬ 
στου Χρόνου (Ν.2986/2002 άρθρο 13καιΝ. 1566/1985 
άρθρο 62 παρ. 1). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 682/77 (ΦΕΚ244τ.Α') «Περί ιδιω¬ 
τικών σχολείων Γενικής Εκπαίδευσης και σχολικών Οικο¬ 
τροφείων». 

2. Τις διατάξεις της παρ. 1 του άρθρου 62 του Ν. 1566/ 
1985 (ΦΕΚ 167/85 τ. Α') «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες δια¬ 
τάξεις». 


3. Τις διατάξεις του άρθρου 13 του Ν.2986/2002 (ΦΕΚ 
24/13.2.2002 τ.Α') «Οργάνωση των περιφερειακών υπη¬ 
ρεσιών της Πρωτοβάθμιας και Δευτεροβάθμιας Εκπαί¬ 
δευσης, αξιολόγηση του εκπαιδευτικού έργου και των εκ¬ 
παιδευτικών, επιμόρφωση των εκπαιδευτικών και άλλες 
διατάξεις». 

4. Τις διατάξεις της παραγράφου 4του άρθρου 3του Ν. 
2470/1997 (ΦΕΚ 40/97 τ.Α') «Αναμόρφωση Μισθολογίου 
προσωπικού της Δημόσιας Διοίκησης». 

5. Τις 123/2003, 124/2003 και 125/2003 αποφάσεις του 
Διοικητικού Εφετείου Αθηνών (Τμήμα Η'). 

6. Την 1065956/863/Α.0006/15.7.2003 (ΦΕΚ Β' 985/ 
16.7.2003) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών». 

7. Την ΔΙΔΚ/Φ.1 /2/13773/15.7.2003 (ΦΕΚ Β' 985/ 
16.7.2003) κοινή απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στον Υφυπουργό Εσω¬ 
τερικών Δημόσιας Διοίκησης και Αποκέντρωσης Νίκο 
Μπίστη» όπως συμπληρώθηκε με την ΔΙΔΚ/Φ.1/2/14145/ 
21.7.2003 όμοιάτης απόφαση (ΦΕΚ Β' 1000). 

8. Την ΔΙΠΠ/Φ. ΕΓΚΡ. 10/274/5626 π.ε./28.8.2002 από¬ 
φαση της επιτροπής του άρθρου 2 παρ. 1 της 55/98 ΠΥΣ 
(ΦΕΚ 252/Α/12.11.1998) «Έγκριση πρόσληψης Εκπαιδευ¬ 
τικών Α/θμιας και Β/θμιας Εκπαίδευσης, για το σχολικό 
έτος 2002-2003, από το Υπουργείο Εθνικής Παιδείας και 
Θρησκευμάτων (ΥΠΕΠΘ)». 

9. Τις 2294 και 2303 βεβαιώσεις του 2ου Γραφείου Πρω¬ 
τοβάθμιας Εκπαίδευσης Β' Αθηνών και την 75561/Δ5/ 
1.8.2002 απόφαση του Υπουργού Εθνικής Παιδείας και 
Θρησκευμάτων, με την οποία καταργήθηκε το Ιδιωτικό 
Σχολείο ΕΚΠ/ΡΙΑ ΖΗΡΙΔΗ ΑΈ. «ΛΥΚΕΙΟΝ Η ΑΘΗΝΑ Γ. 
ΖΗΡΙΔΗ». 

10. Τις διατάξεις του άρθρου 29Ατου Ν. 1558/85 (ΦΕΚ 
Α' 37), που προστέθηκε με το άρθρο 27 του Ν. 2081/92 
(ΦΕΚΑ' 154) καιτροποποιήθηκε μετηνπαρ. 2του άρθρου 
1 του Ν. 2469 (ΦΕΚ 38/1997 τ.Α') και την 550/7.10.1992 
εγκύκλιο της Γραμματείας του Υπουργικού Συμβουλίου 

κατ’ εφαρμογή των οποίων βεβαιούται ότι από την από¬ 
φαση αυτή προκαλείται ετήσια δαπάνη σε βάρος του 
Κρατικού Προϋπολογισμού ύψους 22.000 ευρώ για το 
τρέχον οικονομικό έτος και 85.000 ευρώ για καθένα από 
τα πέντε επόμενα οικονομικά έτη. 

Η ανωτέρω δαπάνη κατά το έτος 2003 θα αντιμετωπι¬ 
στεί από τις πιστώσεις ΚΑΕ 0211,0212, 0213, 0214, 0217, 
0232, 0291, 0292 του Ε.Φ. 19-210 του προϋπολογισμού 
του ΥΠΕΠΘ, για δε τα επόμενα οικονομικά έτη 2004 έως 
2007 θα αντιμετωπίζεται με πρόβλεψη και εγγραφή ισό¬ 
ποσων πιστώσεων στους ανωτέρω ΚΑΕ του Ε.Φ. 19-210 
του ανωτέρω προϋπολογισμού, αποφασίζουμε: 

Συνιστούμε στην Πρωτοβάθμια Εκπαίδευση τις παρα¬ 
κάτω θέσεις Εκπαιδευτικού Προσωπικού με σχέση εργα¬ 
σίας Ιδιωτικού Δικαίου Αορίστου Χρόνου για την πρόσλη¬ 
ψη εκπαιδευτικών, που απολύθηκαν από τα ιδιωτικά σχο¬ 
λεία, καθώς και εκπαιδευτικών που υπηρετούσαν σε 
σχολικές μονάδες οι οποίες καταργήθηκαν, ως ακολού¬ 
θως κατά κλάδο και Μ.Κ. 

Α. Κλάδος Δασκάλων 
Στο βαθμό Α' θέσεις 3 
Β. Μ.Κ. Ν. 2470/97 ΔΑΣΚΑΛΟΙ 

3 2 

4 1 
3 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΦΑΡΜΑΚΗΣ ΝΙΚΟΣ ΜΠΙΣΤΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 69259/Γ7 (2) 

Ίδρυση θέσεων Υπευθύνων Πολιτιστικών Θεμάτων και 
Καλλιτεχνικών Αγώνων στις Διευθύνσεις Πρωτοβά¬ 
θμιας και Δευτεροβάθμιας Εκπαίδευσης όλης της 
χώρας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 8 παρ. 3 του Ν. 2986/2002, 
(ΦΕΚ 24/Α/13.2.2002), που αφορούν στην Ίδρυση της 
Διεύθυνσης Συμβουλευτικού Επαγγελματικού Προσα¬ 
νατολισμού και Εκπαιδευτικών Δραστηριοτήτων. 

2. Τηνπαράγραφο ΙΟτου άρθρου 14του Ν. 2817/2000 
(ΦΕΚ 78 τ. Α'), που αφορά στους Πανελλήνιους Μαθητι¬ 
κούς Καλλιτεχνικούς Αγώνες. 

3. Την με 5971/ΣΤ5/22.1.2003 κοινή υπουργική απόφα¬ 
ση του Υπουργείου Εθνικής Παιδείας και θρησκευμάτων 
και του Υπουργείου Εσωτερικών, Δημόσιας Διοίκησης και 
Αποκέντρωσης (ΦΕΚ 94/30.1.2003 τ. Β'), που αφορά στη 
διάρθρωση, στελέχωση και αρμοδιότητες της Διεύθυν¬ 
σης Συμβουλευτικού Επαγγελματικού Προσανατολισμού 
και Εκπαιδευτικών Δραστηριοτήτων και στον ανακαθορι¬ 
σμό αρμοδιοτήτων Διευθύνσεων Σπουδών Πρωτοβάθ¬ 
μιας και Δευτεροβάθμιας Εκπαίδευσης. 

4. Την Γ2/4867/28.8.92 υπουργική απόφαση περί σχολι¬ 
κών δραστηριοτήτων. 


5. Την ανάγκη στήριξης και προώθησης των Πολιτιστι¬ 
κών Θεμάτων και των Μαθητικών Καλλιτεχνικών Αγώνων, 
αποφασίζουμε: 

Άρθρο 1: 

1. Σε κάθε Διεύθυνση Δευτεροβάθμιας και Πρωτοβάθ¬ 
μιας Εκπαίδευσης όλης της χώρας, ορίζεται ως Υπεύθυ¬ 
νος Πολιτιστικών Θεμάτων και Μαθητικών Καλλιτεχνικών 
Αγώνων ένας εκπαιδευτικός, ο οποίος έχει οργανική θέση 
σε σχολείο της οικείας Περιφερειακής Διεύθυνσης Εκ¬ 
παίδευσης και συγκεκριμένα σε σχολείο της Πρωτοβάθ¬ 
μιας Εκπαίδευσης για τη θέση του Υπευθύνου Διεύθυν¬ 
σης Πρωτοβάθμιας Εκπαίδευσης και σε σχολείο της Δευ¬ 
τεροβάθμιας Εκπαίδευσης για τη θέση του Υπευθύνου 
Δευτεροβάθμιας Εκπαίδευσης, σύμφωνα με τα προσό¬ 
ντα, τα κριτήρια και τη διαδικασία που ορίζονται ακόλου¬ 
θα. Η διάρκεια της θητείας των Υπευθύνων Πολιτιστικών 
Θεμάτων και Μαθητικών Καλλιτεχνικών Αγώνων είναι τε¬ 
τραετής. 

2. Στις Διευθύνσεις Πρωτοβάθμιας και Δευτεροβάθμιας 
Εκπαίδευσης Α', Β', Γ,Δ'Αθήνας, Ανατολικής Αττικής, Πει¬ 
ραιά, Αχάίας, Κυκλάδων, Δωδεκανήσου, Ανατολικής και 
Δυτικής Θεσσαλονίκης είναι δυνατόν να αποσπασθούν ως 
ανωτέρω σε κάθε Διεύθυνση δύο εκπαιδευτικοί ως Υπεύ¬ 
θυνοι Πολιτιστικών Θεμάτων και Καλλιτεχνικών Αγώνων, 
οι οποίοι έχουν οργανική θέση σε σχολεία της οικείας Πε¬ 
ριφερειακής Διεύθυνσης Εκπαίδευσης, όπως ορίζεται 
στηνπαραπάνω παράγραφο, εφ' όσοντούτο προβλέπεται 
από την παρακάτω περιγραφόμενη προκήρυξη. 

3. Ειδικότερα για την πρώτη εφαρμογή της παρούσας 
υπουργικής απόφασης οι θητείες όλων των Υπευθύνων 
Πολιτιστικών Θεμάτων και Μαθητικών Καλλιτεχνικών 
Αγώνων, θα εναρμονιστούν με τη λήξη των τετραετών θη¬ 
τειών των Διευθυντών Διευθύνσεων Πρωτοβάθμιας και 
Δευτεροβάθμιας Εκπαίδευσης με περιορισμό της διάρ- 
κειάςτους κατά την προκήρυξη. 

Άρθρο 2: 

Προσόντα Υποψηφίου 

Οι υποψήφιοι για τη θέση Υπευθύνων Πολιτιστικών θε¬ 
μάτων και Καλλιτεχνικών Αγώνων, μπορούν να είναι: 

• Για τη θέση Υπευθύνου Πρωτοβάθμιας Εκπαίδευσης, 
όλοι οι Εκπαιδευτικοί που υπηρετούν στην Πρωτοβάθμια 
Εκπαίδευση με συνολική εκπαιδευτική εμπειρία (8) ετών, 
από τα οποία τα 4 σε σχολεία Πρωτοβάθμιας Εκπαίδευ¬ 
σης. 

• Για τη θέση Υπευθύνου Δευτεροβάθμιας Εκπαίδευ¬ 
σης, Εκπαιδευτικοί Δευτεροβάθμιας Εκπαίδευσης όλων 
των κλάδων, με συνολική εκπαιδευτική εμπειρία 8 ετών, 
από τα οποία τα 4 σε σχολεία Δευτεροβάθμιας Εκπαίδευ¬ 
σης ή επί (4) χρόνια είχε αναλάβει χρέη Υπευθύνου Μα¬ 
θητικών Καλλιτεχνικών Αγώνων σύμφωνα με τη διαδικα¬ 
σία που οριζόταν, μέχρι την έκδοση της παρούσης υπουρ¬ 
γικής απόφασης. 

Άρθρο 3: 

Κριτήρια Επιλογής Υποψηφίων 

1. Τα γενικά Κριτήρια επιλογής Υπευθύνων Πολιτιστι¬ 
κών Θεμάτων και Καλλιτεχνικών Αγώνων των Διευθύνσε¬ 
ων Πρωτοβάθμιας και Δευτεροβάθμιας Εκπαίδευσης δια- 
κρίνονται σε κριτήρια: 

α. Επιστημονικής, παιδαγωγικής και σε θέματα Αισθητι¬ 
κής Αγωγής κατάρτισης και συγκρότησης. 

β. Άσκησης διοικητικών καθηκόντων, υπηρεσιακής κα¬ 
τάστασης και καθοδηγητικού έργου, 
γ. Επιμορφωτικής και πολιτιστικής δραστηριότητας, 
δ. Αξιολογικών εκθέσεων, 
ε. Συγγραφικού και ερευνητικού έργου 
στ. Συνεκτιμώμενα με τη διαδικασία της συνέντευξης. 
2. Οι Υπεύθυνοι Πολιτιστικών Θεμάτων και Καλλιτεχνι¬ 
κών Αγώνων έχουν τη δυνατότητα κατά τη διάρκεια της 
θητείας τους να υποβάλλουν αίτηση για επιλογή σε θέ¬ 
σεις που προκηρύσσονται: 


α. Οποτεδήποτε, αν πρόκειται για θέσεις που δεν κατέ¬ 
χουν 

β. Κατά το τρίτο έτος της θητείας τους, εάν επιθυμούν 
να επανεπιλεγούν για θέσεις Υπευθύνων Πολιτιστικών 
Θεμάτων και Καλλιτεχνικών Αγώνων. 

3. Αξιολόγηση: 

Κριτήρια επιλογής των Υπευθύνων Πολιτιστικών Θεμά¬ 
των και Καλλιτεχνικών Αγώνων: 

3.1. Επιστημονική, Παιδαγωγική και σε θέματα Αισθητι¬ 
κής Αγωγής κατάρτιση και συγκρότηση 


α. Διδακτορικό δίπλωμα σε επιστημονικά πεδία συναφή με τα 
αντικείμενα της Αισθητικής αγωγής (θέατρο, μουσικής, εικαστικά, 
χορός) 

Μονάδες 14 

β. Άλλο Διδακτορικό δίπλωμα 

Μονάδες 6 


Μονάδες 8 

δ. Άλλος Μεταπτυχιακός Τίτλος Σπουδών 

ϋηι 

ε. Πτυχίο Ανώτατης Τριτοβάθμιας Εκπαίδευσης σε πεδία 
συναφή με τα αντικείμενα της Αισθητικής Αγωγής (θέατρο, 
μουσική, εικαστικά, χορός, κ.λ.π.) 

Μονάδες 5 

στ. Δεύτερο πτυχίο Ανώτατης Τριτοβάθμιας Εκπαίδευσης σε 
πεδία συναφή με τα αντικείμενα της Αισθητικής Αγωγής (θέατρο, 
μουσική, εικαστικά, χορός, κ.λ.π.) 

Μονάδες 6 

ζ. Ετήσια επιμόρφωση (ΣΕΛΜΕ, ΠΑΤΕΣ, ΣΕΛΔΕ) 

Ι'ΝνΜ·τ"ΧΚ 




Μονάδες 0,5 

ι. Επιμόρφωση σε πεδία συναφή με τα αντικείμενα της 

Αισθητικής αγωγής (Σεμινάρια ΑΕΙ, ΥΠΕΠΘ, ΙΔΕΚΕ, 

Διευθύνσεων Εκπ/σης, ΝΕΛΕ, Εθνικού Θεάτρου, ΔΗΠΕΘΕ) 0,1 
για κάθε ημέρα επιμόρφωσης 

Μονάδες 2 

κ. Κρατικό πιστοποιητικό γλωσσομάθειας Επιπέδου Βι «Μέτρια 
ννώση της ξένης γλώσσας» ή αντίστοιχο τίτλο 

Μονάδες 0,5 

κα. Κρατικό πιστοποιητικό γλωσσομάθειας Επιπέδου Β 2 «Καλή 
γνώση της ξένης γλώσσας» ή αντίστοιχο τίτλο 

Μονάδες 1 

κβ. Κρατικό πιστοποιητικό γλωσσομάθειας Επιπέδου Γι «Πολύ 
καλή γνώση της ξένης γλώσσας» ή αντίστοιχο τίτλο 

Μονάδες 2 

11— 


κδ. Πιστοποιημένη γνώση πληροφορικής και Η/Υ 

1!Μι1ιϋ4Λ· 

κέ. Μετεκπαίδευση 2 ετών. 



Από τα κριτήρια α' και γ', όπως και από τα β' και δ' μο- 
ριοδοτείται μόνο το ένα, εφόσον αναφέρεται στο ίδιο 
γνωστικό αντικείμενο. 

Από τα κριτήρια κ', κα', κβ' και κγ' μοριοδοτείται μόνο το 
ένα έκτων δύο όταν πρόκειται για την ίδια γλώσσα. 


Για το κριτήριο κδ' απαιτείται πιστοποίηση από το Επι¬ 
χειρησιακό πρόγραμμα της Κοινωνίας της Πληροφορίας. 

Στο κριτήριο κέ υπάγεται και η «Μετεκπαίδευση στο Μα- 
ράσλειο Διδασκαλείο» 

Μέγιστος αριθμός μορίων της κατηγορίας επιστημονι¬ 
κής και παιδαγωγικής κατάρτισης τριάντα (30). 

3.2 Άσκηση διοικητικών καθηκόντων, υπηρεσιακής κατάστασης και καθοδηγητικού έργου 


α. Άσκηση καθηκόντων Υπευθύνου Πολιτιστικών Θεμάτων και 
Καλλιτεχνικών Αγώνων στις Διευθύνσεις Πρωτοβάθμιας και 
Δευτεροβάθμιας Εκπαίδευσης και στην Κεντρική Υπηρεσία του 
ΥΠΕΠΘ 

Μονάδες 1 
για κάθε έτος 
και μέχρι του 
αριθμού 8 

β. Άσκηση καθηκόντων Διευθυντή Σχολικής Μονάδας 

Μονάδες 0,5 
για κάθε έτος 
και μέχρι του 
αριθμού 2 

γ. Άσκηση καθηκόντων Υποδιευθυντή Σχολικής Μονάδας 

Μονάδες 0,25 
και μέχρι του 
αριθμού 1 

δ. Εκπαιδευτική Υπηρεσία πέρα της απαιτούμενης διδακτικής 
υπηρεσίας για την επιλογή 

Μονάδες 0,5 
για κάθε έτος 
και μέχρι του 
αριθμού 6 

ε. Οργάνωση και συντονισμός Περιφερειακών Μαθητικών και 
Πανελληνίων Καλλιτεχνικών Αγώνων 

Μονάδες 1 
για κάθε 
οργάνωση 
και μέχρι του 
αριθμού 10 

στ. Οργάνωση και συντονισμός επιμορφωτικών σεμιναρίων, 
ημερίδων, συνεδρίων και θεματικών δικτύων Πολιτιστικών 
Θεμάτων σε εθνικό επίπεδο, τα οποία διοργανώνονται από το 
ΥΠΕΠΘ ή τις Διευθύνσεις Πρωτοβάθμιας και Δευτεροβάθμιας 
Εκπαίδευσης 

Μονάδες 1 
για κάθε 
σεμινάριο και 
μέχρι του 
αριθμού 7 

ζ. Οργάνωση και συντονισμός συνεδρίων και θεματικών δικτύων 
Πολιτιστικών Θεμάτων σε διεθνές επίπεδο, τα οποία 
διοργανώνονται από το ΥΠΕΠΘ ή τις Διευθύνσεις 

Πρωτοβάθμιας και Δευτεροβάθμιας Εκπαίδευσης 

Μονάδες 1,5 
για κάθε μέρα 
και μέχρι του 
αριθμού 6 


Γ ιατη μοριοδότησητου κριτηρίου δ'λαμβάνεται υπόψη 
το ΦΕΚ διορισμού. 

Γιατη μοριοδότηση των κριτηρίων ε', στ' και ζ' λαμβάνο- 
νται υπόψη βεβαιώσεις Υπηρεσιών του ΥΠΕΠΘ, Φορέων 
εποτιτευομένων από το ΥΠΕΠΘ (ΑΕΙ κλπ), Διευθύνσεων 
Εκπαίδευσης του ΥΠΕΠΘ και άλλων δημόσιων φορέων. 
Σε ό,τι αφορά διεθνείς διοργανώσεις και δίκτυα λαμβάνο- 


νται υπόψη βεβαιώσεις Υπηρεσιών του ΥΠΕΠΘ, της Ευ¬ 
ρωπαϊκής Ένωσης, της υΝΕ5ΘΟ και κρατικών εκπαιδευ¬ 
τικών φορέων των διαφόρων χωρών. Δεν λαμβάνονται 
υπόψη βεβαιώσεις ιδιωτικών φορέων. 

Μέγιστος αριθμός μορίων της κατηγορίας άσκησης δι¬ 
οικητικών καθηκόντων, υπηρεσιακής κατάστασης και κα- 
θοδηγητικού έργου τριάντα (30). 

3.3. Επιμορφωτική και πολιτιστική δραστηριότητα 


α. Επιμορφωτικό έργο σε σεμινάρια ΥΠΕΠΘ, ΑΕΙ, ΠΕΚ, 
Διευθύνσεων Εκπαίδευσης και Φορέων εποπτέυομένων από το 
ΥΠΕΠΘ (εισηγήσεις, ανακοινώσεις, εργαστήρια) 

Μονάδες 0,4 
για κάθε 
εισήγηση ή 
εργαστήριο 
και μέχρι του 
αριθμού 4 

β. Εκπόνηση Πολιτιστικών Προγραμμάτων διάρκειας 

τουλάχιστον 4 μηνών σε σχολεία που αφορούν: 

• Συμμετοχή στους Πανελλήνιους Μαθητικούς Καλλιτεχνικούς 
Αγώνες 

• Συμμετοχή στα προγράμματα «Ολυμπιακής Παιδείας», 

«Πάμε Σινεμά» και «Ο Ελληνικός Χορός στα σχολεία» 

• Συμμετοχή σε θεατρικές, μουσικές και χορευτικές 
παραστάσεις, θεατρικό, μουσικό, χορευτικό και εικαστικό 
εργαστήρι, έκδοση μαθητικών εντύπων, λέσχη φωτογραφίας, 
εκθέσεις βιβλίων, θέματα πολιτιστικής κληρονομιάς και 
τοπικής ιστορίας, λογοτεχνικές εκδηλώσεις (αφιερώματα σε 
ποιητές, πεζογράφους, κ.α.), μουσειολογικά προγράμματα, 
λαογραφικά θέματα, κοινωνικά θέματα (ρατσισμός, 
πρόσφυγες, εκεχειρία, πολυπολιτισμικότητα) 

• Συμμετοχή σε προγράμματα πολιτιστικών ανταλλαγών, 
παραγωγή πολιτιστικού υλικού (σλάϊτς, ντοκιμαντέρ, 
φωτογραφικό υλικό), κ.λ.π. 

Μονάδες 0,8 
για κάθε 
πρόγραμμα 
και μέχρι του 
αριθμού 12 

γ. Συμμετοχή σε τοπικά ή Περιφερειακά θεματικά δίκτυα 
Πολιτιστικών Προγραμμάτων, τα οποία έχουν οργανωθεί από το 
ΥΠΕΠΘ, Διευθύνσεις Εκπαίδευσης, φορείς εποπτευόμενους 
από το ΥΠΕΠΘ, Δημοτικούς Φορείς 

Μονάδες 0,4 
για κάθε 
δίκτυο και 
μέχρι του 
αριθμού 2 

δ. Συμμετοχή σε εθνικά ή διεθνή θεματικά δίκτυα Πολιτιστικών 
Προγραμμάτων, τα οποία έχουν οργανωθεί από το ΥΠΕΠΘ, 
Διευθύνσεις Εκπαίδευσης, φορείς εποπτευόμενους από το 
ΥΠΕΠΘ, Δημοτικούς Φορείς 

Μονάδες 0,4 
για κάθε 
δίκτυο και 
μέχρι του 
αριθμού 4 

ε. Πολιτιστική δραστηριότητα εκτός σχολείου που αφορά: 

• Συνεργασία με φορείς Τοπικής Αυτοδιοίκησης 

• Οργάνωση ατομικών και ομαδικών εκθέσεων έργων 
Εικαστικών Τεχνών στην Ελλάδα και στο Εξωτερικό 

• Οργάνωση παραστάσεων - εκδηλώσεων (θεατρικών, 
χορευτικών, μουσικών, κ.λ.π.) 

• Συμμετοχή σε φεστιβάλ (τοπικά, Πανελλήνια και Ευρωπαϊκά) 

• Συμμετοχή σε ερασιτεχνικούς και επαγγελματικούς θιάσους 
και συγκροτήματα 

Μονάδες 0,5 
για κάθε 
συμμετοχή 
και μέχρι του 
αριθμού 5 


Για τη μοριοδότηση του κριτηρίου α' λαμβάνονται υπό¬ 
ψη οι σχετικές Υπουργικές Αποφάσεις και τα αρχεία των 
αντιστοίχων Υπηρεσιών από τα οποία προκύπτει ο πραγ¬ 
ματικός χρόνος επιμόρφωσης. 

Για τη μοριοδότηση των κριτηρίων β', γ', δ' και ε' 


απαιτούνται βεβαιώσεις των Υπευθύνων φορέων ή 
αποδεικτικά παραστατικά στοιχεία με πιστοποιημένη 
γνησιότητα. 

Μέγιστος αριθμός μορίων της κατηγορίας επιμορφωτι¬ 
κής και πολιτιστικής δραστηριότητας τριάντα (30). 

3.4. Αξιολογικές εκθέσεις 

Α. Για τους Υποψηφίους οι οποίοι είναι εκπαιδευτικοί 
σχολικών μονάδων: 

1. Μονάδες αξιολογικής έκθεσης του Διευθυντή της 
Σχολικής Μονάδας πέραν των 25 επί συντελεστή 1 

2. Μονάδες αξιολογικής έκθεσης του Σχολικού Συμ¬ 
βούλου ειδικότητας πέραν των 25 επί συντελεστή 1 

Β. Για τους Υποψηφίους οι οποίοι υπηρετούν ως Υπεύ¬ 
θυνοι Πολιτιστικών Θεμάτων και Καλλιτεχνικών Αγώνων 


στις Διευθύνσεις Πρωτοβάθμιας και Δευτεροβάθμιας Εκ¬ 
παίδευσης και στην Κεντρική Υπηρεσία του ΥΠΕΠΘ: 

Μονάδες αξιολογικής έκθεσης του Διευθυντή της οικεί¬ 
ας Διεύθυνσης Εκπαίδευσης ή της Κεντρικής Υπηρεσίας 
του ΥΠΕΠΘ πέραν των 25 επί συντελεστή 1. 

Μέγιστος αριθμός μορίων της κατηγορίας αξιολογικών 
εκθέσεων πενήντα (50). 

3.5. Συγγραφικό και ερευνητικό έργο 


α. Ατομικές εκδόσεις ή συμμετοχές σε συγγραφικές ομάδες 
για θέματα Πολιτισμού και Παιδαγωγικής Αισθητικής Αγωγής 

1 μονάδα για 
κάθε συμμετοχή 
σε συγγραφική 
ομάδα και 2 
μονάδες για 
κάθε 

προσωπική 
συγγραφή και 
μέχρι του 
αριθμού 6 για 
όλα τα 
παραπάνω 

β. Συγγραφή εκπαιδευτικού υλικού για θέματα Αισθητικής 
Αγωγής, Πολιτισμού ή Παιδαγωγικής, ατομικά ή με συμμετοχή 
σε συγγραφική ομάδα 

1 μονάδα για 
κάθε συμμετοχή 
σε ομάδα 
παραγωγής 
εκπαιδευτικού 
υλικού και 1 
μονάδα για κάθε 
προσωπική 
συγγραφή μέχρι 
και του αριθμού 

5 για όλα τα 
παραπάνω 

γ. Δημοσιεύσεις άρθρων σε εκδόσεις επιστημονικού, 
παιδαγωγικού ή καλλιτεχνικού περιεχομένου 

0,5 μονάδα για 
κάθε 

δημοσίευση και 
μέχρι του 
αριθμού 3 

δ. Ανακοινώσεις και εισηγήσεις σχετικών με το αντικείμενο 
των Πολιτιστικών Θεμάτων και της Αισθητικής Αγωγής σε 
συνέδρια που οργανώνονται ή είναι υπό την αιγίδα του 
! ΥΠΕΠΘ, ΑΕΙ, φορείς του ΥΠΠΟ 

0,4 μονάδες για 
κάθε εισήγηση 
και μέχρι του 
αριθμού 4 


Για τη μοριοδότηση του κριτηρίου β' αναγνωρίζονται οι 
παραγωγές εκπαιδευτικού υλικού, σε έντυπη, ηλεκτρονι¬ 
κή ή οπτικοακουστική μορφή, που έχουν χρησιμοποιηθεί 
αποδεδειγμένα στην εκπαιδευτική διαδικασία είτε ως υλι¬ 
κό για τον εκπαιδευτικό είτε ως υλικό για τους μαθητές. 
Συμπεριλαμβάνονται παραγωγές εκπαιδευτικού υλικού 


Επιστημονικών Ιδρυμάτων, Παιδαγωγικού Ινστιτούτου, 
Διευθύνσεων Εκπαίδευσης του ΥΠΕΠΘ, ΠΕΚ, Υπηρεσιών 
άλλων σχετικών με το αντικείμενο Υπουργείων και Γραμ- 
ματειών, εκπαιδευτικών φορέων και εκδοτικών οίκων. 

Μέγιστος αριθμός μορίων της κατηγορίας συγγραφι¬ 
κού και ερευνητικού έργου είκοσι (20). 

3.6. Συνεκτιμώμενα με τη διαδικασία της συνέντευξης 

• Αποτίμηση της γενικής συγκρότησης του Υποψηφίου. 

• Σπουδές Υποψηφίου που δεν έχουν μοριοδοτηθεί. 

• Αποτίμηση της ικανότητας του Υποψηφίου να επιλύει 
διδακτικά, διοικητικά, οργανωτικά και λειτουργικά προ¬ 
βλήματα και να προάγει τη συνεργασία με τους συναδέλ¬ 
φους του. 

• Συμμετοχές σε οργανωτικές ή επιστημονικές επιτρο¬ 
πές συνεδρίων, συμποσίων κ.α. 

• Συμμετοχές σε σεμινάρια, συνέδρια, ημερίδες κλπ 
που δεν έχουν μοριοδοτηθεί παραπάνω. 

• Συμμετοχές σε προγράμματα άλλων καινοτομικών εκ¬ 
παιδευτικών δραστηριοτήτων (Περιβαλλοντική, Αγωγή 
Υγείας, ΣΕ Π, κ.α.) 

• Συμμετοχές σε ομάδες εργασίας και επιτροπές σχε- 
διασμού του ΥΠΕΠΘ για την καλλιέργεια της Αισθητικής 
Αγωγής και του θεσμού των Καλλιτεχνικών Μαθητικών 
Αγώνων. 

• Συμμετοχή σε διοικητικά συμβούλια επιστημονικών 
και εκπαιδευτικών οργανώσεων. 

• Συμμετοχή σε επιστημονικές και εκπαιδευτικές οργα¬ 
νώσεις (μέλη) 

Μέγιστος αριθμός μορίων της κατηγορίας κριτηρίων 
που συνεκτιμώνται με τη διαδικασία της συνέντευξης εί¬ 
κοσι τρία (23) 

Συνολικός μέγιστος αριθμός μορίων όλων των κατηγο¬ 
ριών εκατόν εβδομήντα εννέα (179) μόρια. 

Άρθρο 4: 

Όργανα και διαδικασία επιλογής 

1. Εντός του μηνός Ιανουάριου κάθε δεύτερου έτους 
εκδίδεται προκήρυξη του Υπουργού Εθνικής Παιδείας 
και Θρησκευμάτων σε δύο ημερήσιες εφημερίδες των 
Αθηνών, με την οποία καλούνται οι εκπαιδευτικοί που 
έχουντα νόμιμα προσόντα και επιθυμούν συμμετοχή στη 
διαδικασία κατάρτισης πινάκων επιλογής Υπευθύνων 
Πολιτιστικών Θεμάτων και Καλλιτεχνικών Αγώνων, να 
υποβάλλουν αιτήσεις στις Διευθύνσεις Εκπαίδευσης της 
οικείας Περιφερειακής Διεύθυνσης Εκπαίδευσης που 
επιθυμούν να επιλεγούν ως Υπεύθυνοι, η οποία συνο¬ 
δεύεται από τα απαραίτητα δικαιολογητικά. Η υποβολή 
των αιτήσεων γίνεται εντός τριάντα (30) ημερών από την 
τελευταία δημοσίευση της προκήρυξης της κάθε Διεύ¬ 
θυνσης Εκπαίδευσης. Κάθε υποψήφιος έχει τη δυνατό¬ 
τητα να υποβάλλει αίτηση σε δύο Διευθύνσεις Εκπαίδευ¬ 
σης. 

2. Εντός επίσης των προθεσμιών της ως άνω προκήρυ¬ 
ξης του ΥΠΕΠΘ, οι Διευθυντές των Διευθύνσεων Πρωτο¬ 
βάθμιας και Δευτεροβάθμιας Εκπαίδευσης προκηρύσ¬ 
σουν την κατάρτιση αξιολογικού πίνακα επιλογής Υπευ¬ 
θύνων Πολιτιστικών Θεμάτων. Η προκήρυξη αναρτάται 
αυθημερόν στη Διεύθυνση και τα Γραφεία Εκπαίδευσης 
και αντίγραφό της κοινοποιείται σε όλες τις σχολικές μο¬ 
νάδες των οικείων Διευθύνσεων Πρωτοβάθμιας και Δευ¬ 
τεροβάθμιας Εκπαίδευσης. 

Δια της ως άνω προκηρύξεως καλούνται από τους Δι¬ 
ευθυντές των Διευθύνσεων Πρωτοβάθμιας και Δευτερο¬ 
βάθμιας Εκπαίδευσης οι ενδιαφερόμενοι εκπαιδευτικοί 
να υποβάλλουν αίτηση για επιλογή εντός τριάντα (30) 
ημερών από την ανάρτηση της σχετικής προκήρυξης στη 
Διεύθυνση Πρωτοβάθμιας ή Δευτεροβάθμιας Εκπαίδευ¬ 
σης. 


3. Τα οικεία ΠΥΣΔΕ και ΠΥΣΠΕ καταρτίζουν εντός του 
1 ου εξαμήνου του ίδιου έτους τους τελικούς πίνακες επι¬ 
λογής της παραγράφου 2, οι οποίοι μετά την επικύρωσή 
τους από τον Διευθυντή της Διεύθυνσης Εκπαίδευσης 
αναρτώνται στα Γ ραφεία των Διευθύνσεων Εκπαίδευσης 
και ισχύουν από την 1η Σεπτεμβρίου του ίδιου έτους μέ¬ 
χρι την 31η Αυγούστου του μεθεπόμενου έτους. 

Ειδικότερα για την πρώτη εφαρμογή της παρούσας 
υπουργικής απόφασης η σχετική προκήρυξη του Υπουρ¬ 
γού Εθνικής Παιδείας και Θρησκευμάτων θα εκδοθεί 
εντός του μηνός Ιουνίου 2003. Η υποβολή των αιτήσεων 
των ενδιαφερομένων εκπαιδευτικών θα γίνει από την ημέ¬ 
ρα ανάρτησης της σχετικής προκήρυξης σε κάθε Διεύ¬ 
θυνση Πρωτοβάθμιας ή Δευτεροβάθμιας Εκπαίδευσης 
και μέχρι 10 Σεπτεμβρίου 2003. Τα οικεία ΠΥΣΔΕ και 
ΠΥΣΠΕ θα καταρτίσουν μέχρι 25 Σεπτεμβρίου 2003 τους 
τελικούς πίνακες επιλογής της παραγράφου 2, οι οποίοι 
μετά την επικύρωσή τους από τον Διευθυντή Εκπαίδευ¬ 
σης θα αναρτηθούν στα Γ ραφεία των Διευθύνσεων Εκ¬ 
παίδευσης και θα ισχύουν από 1η Οκτωβρίου 2003. 

Άρθρο 5: 

Όργανα και διαδικασία απόσπασης 

Τοποθετήσεις. 

1. Οι εγγεγραμμένοι στους πίνακες επιλογής τοποθε¬ 
τούνται σε κενές θέσεις Υπευθύνων Πολιτιστικών Θεμά¬ 
των με απόφαση του οικείου Διευθυντή Πρωτοβάθμιας ή 
Δευτεροβάθμιας Εκπαίδευσης, ύστερα από προτάσεις 
των οικείων ΠΥΣΔΕ και ΠΥΣΠΕ με βάση τη σειρά των υπο¬ 
ψηφίων στον αξιολογικό πίνακα επιλογής. 

2. Εάν με τη διαδικασία αυτή δεν συμπληρωθούν οι κε¬ 
νές θέσεις Υπευθύνων Πολιτιστικών Θεμάτων και Καλλι¬ 
τεχνικών Αγώνων, τότε τοποθετούνται με απόφαση του 
Διευθυντή της οικείας Διεύθυνσης Πρωτοβάθμιας ή Δευ¬ 
τεροβάθμιας Εκπαίδευσης, ύστερα από πρόταση των οι¬ 
κείων ΠΥΣΔΕ και ΠΥΣΠΕ, εκπαιδευτικοί χωρίς αίτησή 
τους που έχουντον βαθμό Α' μέχριτη λήξη του τρέχοντος 
σχολικού έτους. 

3. Η ανάληψη υπηρεσίας των τοποθετουμένων από 
τους αξιολογικούς πίνακες επιλογής είναι υποχρεωτική. 
Οι μη αναλαμβάνοντες υπηρεσία στις θέσεις που τοποθε¬ 
τούνται διαγράφονται από τον οικείο πίνακα επιλογής. 

4. Οι Υπεύθυνοι Πολιτιστικών Θεμάτων και Καλλιτεχνι¬ 
κών Αγώνων των τοπικών Διευθύνσεων Πρωτοβάθμιας 
και Δευτεροβάθμιας Εκπαίδευσης μπορούν να μετατίθε¬ 
νται ως εκπαιδευτικοί, σύμφωνα με τις προβλεπόμενες 
διαδικασίες, αλλά αναλαμβάνουν υπηρεσία στη νέα, μετά 
τη μετάθεσή τους, θέση μετά τη λήξη της τετραετούς θη¬ 
τείας τους. 

5. Οι υπηρετούντες με θητεία Υπεύθυνοι Πολιτιστικών 
Θεμάτων και Καλλιτεχνικών Αγώνων, μετά τη λήξη της θη¬ 
τείας τους, επανέρχονται στις οργανικές τους θέσεις. Σε 
περίπτωση που αυτές δεν υπάρχουν πια, τοποθετούνται 
σε κενές θέσεις εκπαιδευτικών σχολικών μονάδων της 
επιλογής τους. 

Άρθρο 6: 

Λόγοι και διαδικασία ανάκλησης της απόσπασης 

1. Η απόσπαση των κατεχόντων θέσεις Υπευθύνων Πο¬ 
λιτιστικών Θεμάτων και Καλλιτεχνικών Αγώνων, δύναται 
να ανακληθεί με απόφαση του Διευθυντή Εκπαίδευσης 
της οικείας Διεύθυνσης Πρωτοβάθμιας ή Δευτεροβάθ¬ 
μιας Εκπαίδευσης, κατά περίπτωση: 

α. Με αίτησή τους προς τον Διευθυντή Εκπαίδευσης για 
σοβαρούς οικογενειακούς ή προσωπικούς λόγους ή λό¬ 
γους υγείας και ύστερα από γνώμη του οικείου ΠΥΣΔΕ ή 
ΠΥΣΠΕ. 

β. Για πλημμελή άσκηση των καθηκόντων τους ύστερα 
από γνωμοδότηση του οικείου ΠΥΣΔΕ ή ΠΥΣΠΕ στον Δι¬ 
ευθυντή της οικείας Διεύθυνσης Πρωτοβάθμιας ή Δευτε¬ 
ροβάθμιας Εκπαίδευσης και αφού τηρηθεί η διαδικασία 
ακρόασης του απαλλασσόμενου ενώπιον του οικείου 
ΠΥΣΔΕ ή ΠΥΣΠΕ. 

2. Κατά τη διάρκεια της απόσπασης των Υπευθύνων, 
δεν είναι επιτρεπτή η έναρξη εκπαιδευτικής άδειας για με¬ 
ταπτυχιακές σπουδές ή για την απόκτηση διδακτορικού 
διπλώματος. 

Άρθρο 7: 

Αρμοδιότητες και Καθήκοντα Υπευθύνων 
Πολιτιστικών Θεμάτων και Καλλιτεχνικών Αγώνων 

Οι αρμοδιότητες και τα καθήκοντα των Υπευθύνων Πο¬ 
λιτιστικών Θεμάτων και Καλλιτεχνικών Αγώνων αφορούν 
τα σχολεία της οικείας Διεύθυνσης Εκπαίδευσης και 
έχουν ως ακολούθως: 

Οι Διευθύνσεις Πρωτοβάθμιας και Δευτεροβάθμιας Εκ¬ 
παίδευσης δια των Υπευθύνων Πολιτιστικών Θεμάτων και 
Καλλιτεχνικών Αγώνων που υπηρετούν σ' αυτές: 

α) Ενημερώνουντα σχολεία και προωθούντο θεαμάτων 
Πανελληνίων Μαθητικών Καλλιτεχνικών Αγώνων, συμμε¬ 
τέχουν στη διοργάνωσή τους, υποστηρίζουν και συντονί¬ 
ζουν τα σχολεία των οικείων Διευθύνσεων που συμμετέ¬ 
χουν, σε συνεργασία με το Τμήμα Δ' Αισθητικής Αγωγής 
της Διεύθυνσης Συμβουλευτικού Επαγγελματικού Προ¬ 
σανατολισμού και Εκπαιδευτικών Δραστηριοτήτων. 

β) Ενημερώνουντα σχολεία, υποστηρίζουν και παρακο¬ 
λουθούν άλατα Πολιτιστικά Προγράμματα, τα οποία προ¬ 
ωθεί, οργανώνει και συντονίζειτο Υπουργείο Εθνικής Παι¬ 
δείας και θρησκευμάτων, μέσω του Τμήματος Αισθητικής 
Αγωγής της Διεύθυνσης Συμβουλευτικού Επαγγελματι¬ 
κού Προσανατολισμού και Εκπαιδευτικών Δραστηριοτή¬ 
των. 

γ) Παρακολουθούν και υποστηρίζουν τα πολύμηνα Πο¬ 
λιτιστικά Προγράμματα των σχολικών μονάδων της πε¬ 
ριοχής αρμοδιότητας τους, παρέχουν κάθε δυνατή βοή¬ 
θεια για την καλύτερη εφαρμογή τους και ενημερώνονται 
για την ποιότητά τους. 

Αναλυτικότερα: 

1. Στην αρχή κάθε σχολικής χρονιάς: 

Οι Διευθύνσεις Πρωτοβάθμιας και Δευτεροβάθμιας Εκ¬ 
παίδευσης δια των Υπευθύνων Πολιτιστικών Θεμάτων και 
Καλλιτεχνικών Αγώνων στην αρχή κάθε σχολικής χρο¬ 
νιάς: 

α) καταρτίζουν πίνακα των προγραμμάτων που πρόκει¬ 
ται να υλοποιήσουν και το οποίο αποστέλλουν στη Διεύ¬ 
θυνση Επαγγελματικού Προσανατολισμού και Εκπαιδευ¬ 
τικών Δραστηριοτήτων και στον Περιφερειακό Διευθυντή 

β) οργανώνουν συναντήσεις με τους ενδιαφερομένους 
εκπαιδευτικούς και τους Διευθυντές σχολικών μονάδων 
με σκοπό την ενημέρωση για τις δυνατότητες εφαρμογής 
Πολιτιστικών Προγραμμάτων σύμφωνα με τις εκάστοτε 
ισχύουσες διατάξεις και εγκυκλίους των αρμοδίων οργά¬ 
νων του ΥΠΕΠΘ. Ιδιαίτερα για τους Μαθητικούς Καλλιτε¬ 
χνικούς Αγώνες και όλα τα πολιτιστικά προγράμματα Αι¬ 
σθητικής Αγωγής, τα οποία προωθούνται από το ΥΠΕΠΘ, 
ενημερώνουν τους εκπαιδευτικούς για τις δυνατότητες 


συμμετοχής τους, εξηγούν τη φιλοσοφία και τους στό¬ 
χους τους, παροτρύνουν και δημιουργούν, όπου είναι δυ¬ 
νατόν, προϋποθέσεις για την εφαρμογή τους και τη συμ¬ 
μετοχή των μαθητών σ' αυτά. 

Στις παραπάνω ενημερωτικές συναντήσεις ή και σε άλ¬ 
λες ειδικές συναντήσεις με ομάδες εκπαιδευτικών δίνουν 
οδηγίες σε ό,τι αφορά τις προδιαγραφές περιεχομένου, 
δομής και ανάπτυξης ενός Πολιτιστικού Προγράμματος, 
βοηθούν τους εκπαιδευτικούς στη σύνταξη δελτίου προ¬ 
γραμμάτων προς έγκριση από την Επιτροπή Σχολικών 
Δραστηριοτήτων και επισημαίνουν τις παιδαγωγικές πτυ¬ 
χές των Πολιτιστικών Προγραμμάτων. 

2. Κατά τη διάρκεια του σχολικού έτους: 

Οι Υπεύθυνοι Πολιτιστικών Θεμάτων και Καλλιτεχνικών 
Αγώνων: 

• Επισκέπτονται τις σχολικές μονάδες και παρακολου¬ 
θούν την πορεία των Πολιτιστικών Προγραμμάτων σε συ¬ 
νεργασία με τους εκπαιδευτικούς και τις μαθητικές ομά¬ 
δες. Οι επισκέψεις αυτές γίνονται δύο φορές τουλάχιστον 
για κάθε πρόγραμμα κατά τη διάρκεια του σχολικού 
έτους. 

• Διοργανώνουν ενημερωτικές συναντήσεις και επιμορ¬ 
φωτικά σεμινάρια - εργαστήρια που απευθύνονται προς 
τους συντονιστές εκπαιδευτικούς των Πολιτιστικών Προ¬ 
γραμμάτων με στόχο την επιμόρφωση, την αλληλοενημέ- 
ρωση, τον προβληματισμό καιτην αξιολόγηση, σε συνερ¬ 
γασία με το Τμήμα Δ' Αισθητικής Αγωγής της Διεύθυνσης 
Συμβουλευτικού Επαγγελματικού Προσανατολισμού και 
Εκπαιδευτικών Δραστηριοτήτων οι Διευθύνσεις Πρωτο¬ 
βάθμιας και Δευτεροβάθμιας Εκπαίδευσης διάτων Υπευ¬ 
θύνων Πολιτιστικών Θεμάτων και Καλλιτεχνικών Αγώνων. 

• Μετά από έγκριση του Διευθυντή της οικείας Διεύ¬ 
θυνσης συμμετέχουν σε συσκέψεις με τους φορείς της 
Τοπικής Αυτοδιοίκησης για την υποστήριξη των Πολιτι¬ 
στικών Προγραμμάτων και τη διοργάνωση των Περιφε¬ 
ρειακών Μαθητικών Καλλιτεχνικών Αγώνων, όσο και για 
την προώθηση Πολιτιστικών Θεμάτων σε Τοπικό επίπεδο. 

• Οι Διευθύνσεις Πρωτοβάθμιας και Δευτεροβάθμιας 
Εκπαίδευσης δια των Υπευθύνων Πολιτιστικών Θεμάτων 
και Καλλιτεχνικών Αγώνων συνεργάζονται με Επιστημονι¬ 
κά και Ερευνητικά Ιδρύματα εποπτευόμενα από το 
ΥΠΕΠΘ ή το Υπουργείο Πολιτισμού, Μουσεία, Κυβερνη¬ 
τικούς Φορείς (όπως Υπουργεία, Γραμματείες, Νομαρ¬ 
χίες, ΟΤΑ, κ.λ.π), Επιστημονικές Ενώσεις Εκπαιδευτικών, 
Επιμελητήρια, ΔΗΠΕΘΕ για την υποστήριξη πολιτιστι¬ 
κών, εκπαιδευτικών και επιμορφωτικών προγραμμάτων, 
τη διοργάνωση των Περιφερειακών Μαθητικών Καλλιτε¬ 
χνικών Αγώνων, την προώθηση θεματικών δικτύων, την 
παραγωγή εκπαιδευτικού υλικού. Συντονιστές και Υπεύ¬ 
θυνοι υλοποίησης των παραπάνω δράσεων, που απευθύ¬ 
νονται σε μαθητές και εκπαιδευτικούς είναι μόνο οι τοπι¬ 
κές Διευθύνσεις Πρωτοβάθμιας και Δευτεροβάθμιας Εκ¬ 
παίδευσης. Οι παραπάνω συνεργασίες θα πρέπει 
οπωσδήποτε να έχουν την έγκριση του ΥΠΕΠΘ. 

Οι τοπικές Διευθύνσεις Πρωτοβάθμιας και Δευτερο¬ 
βάθμιας Εκπαίδευσης συντάσσουν και αποστέλλουν κά¬ 
θε σχετικό έγγραφο προς τα σχολεία, τους εκπαιδευτι¬ 
κούς, το ΥΠΕΠΘ, τους συνεργαζόμενους και άλλους φο¬ 
ρείς (ανακοινώσεις, ενημερωτικά έγγραφα, προσκλήσεις 
ενδιαφερομένων, προσκλήσεις εκδηλώσεων, αλληλο¬ 
γραφία, προγράμματα, βεβαιώσεις, αφίσες, κ.λ.π.) Όλα 
τα έγγραφα και τα έντυπα φέρουν το λογότυπο του 
ΥΠΕΠΘ και των Διευθύνσεων Πρωτοβάθμιας και Δεύτε- 

ροβάθμιας Εκπαίδευσης. Οι άλλοι φορείς συμμετέχουν 
ως συνεργάτες και υποστηρικτές και αναφέρονται κατά 
περίπτωση στα κείμενα των προαναφερθέντων σχετικών 
εγγράφων με σαφή προσδιορισμό του ρόλου τους. 

• Οι Υπεύθυνοι Πολιτιστικών Θεμάτων και Καλλιτεχνι¬ 
κών Αγώνων φροντίζουν, σε συνεργασία με την Επιτροπή 
Σχολικών Δραστηριοτήτων, για την ορθολογική και ρεα¬ 
λιστική κατανομή των χρηματοδοτήσεων των σχολικών 
προγραμμάτων εκτιμώντας τις πραγματικές ανάγκες 
υλοποίησής τους. 

• Τα Πολιτιστικά Προγράμματα, τα επιμορφωτικά σεμι¬ 
νάρια, τα θεματικά δίκτυα, η παραγωγή εκπαιδευτικού 
υλικού και η έρευνα που αναπτύσσονται μεταξύ των δια¬ 
φόρων Διευθύνσεων Εκπαίδευσης δια μέσου των Υπευ¬ 
θύνων Πολιτιστικών θεμάτωντων Καλλιτεχνικών Αγώνων, 
εγκρίνονται από το ΥΠΕΠΘ και συντονίζονται από το Τμή- 
μα Δ' Αισθητικής Αγωγής. 

3. Στο τέλος κάθε σχολικού έτους: 

Οι Υπεύθυνοι Πολιτιστικών Θεμάτων και Καλλιτεχνικών 
Αγώνων: 

• Συντάσσουν και αποστέλλουν στις Διευθύνσεις Εκ¬ 
παίδευσης, στις Περιφερειακές Διευθύνσεις Εκπαίδευ¬ 
σης και στην αρμόδια Διεύθυνση του ΥΠΕΠΘ εκθέσεις πε¬ 
πραγμένων, όπου θα αναφέρουν και τις δικές τους προ¬ 
τάσεις και παρατηρήσεις σχετικά με την εφαρμογή των 
Πολιτιστικών Προγραμμάτων στην περιοχή τους, τη διε¬ 
ξαγωγή των Μαθητικών Καλλιτεχνικών Αγώνων και την 
προώθηση θεμάτων πολιτισμού γενικότερα Οι εκθέσεις 
των πεπραγμένων θα πρέπει να αποστέλλονται μέχρι 10 
Ιουλίου κάθε σχολικού έτους σε συγκεκριμένο σχέδιο, το 
οποίο θα τους αποστέλλεται από το ΥΠΕΠΘ. 

• Οι Διευθύνσεις Πρωτοβάθμιας και Δευτεροβάθμιας 
Εκπαίδευσης δια των Υπευθύνων Πολιτιστικών Θεμάτων 
και Καλλιτεχνικών Αγώνων διοργανώνουν εκδηλώσεις 
παρουσίασης των προγραμμάτων για όλα τα σχολεία των 
Διευθύνσεων Εκπαίδευσης ή αντίστοιχες εκδηλώσεις για 
τα σχολεία κάθε Γραφείου Εκπαίδευσης. 

4. Οι Υπεύθυνοι Πολιτιστικών Θεμάτων μπορούν να ορ¬ 
γανώνουν ή να συμμετέχουν σε συντονιστικές ομάδες θε¬ 
ματικών δικτύων, τα οποία γίνονται σε συνεργασία με τη 
Διεύθυνση Συμβουλευτικού Επαγγελματικού Προσανατο¬ 
λισμού και Εκπαιδευτικών Δραστηριοτήτων, σε οργανωτι¬ 
κές επιτροπές σεμιναρίων και συνεδρίων, τοπικών εθνικών 
ή διεθνών, και να αναλαμβάνουν εισηγήσεις σχετικές με 
θέματα του αντικειμένου τους. Οι συμμετοχές τους σε σε¬ 
μινάρια επιτρέπεται μόνο, εάν πρόκειται για διοργανώσεις 
του ΥΠΕΠΘ, σεμινάρια θεματικών δικτύων στα οποία συμ¬ 
μετέχουν και εάν είναι προσκεκλημένοι Πολιτιστικών φο¬ 
ρέων ή άλλων Υπευθύνων Πολιτιστικών Θεμάτων. 

5. Οι Υπεύθυνοι Πολιτιστικών Θεμάτων οφείλουν να επι- 
μορφώνονται σε θέματα του αντικειμένου τους παρακο¬ 
λουθώντας σεμινάρια, συνέδρια, ημερίδες κ.λ.π. μετά 
από έγκριση του Διευθυντή Εκπαίδευσης της οικείας Δι¬ 
εύθυνσης, ούτως ώστε να ανταποκριθούν στο ρόλο τους 
ως πολλαπλασιαστές των καινοτόμων δράσεων της Εκ¬ 
παίδευσης. 

6. Οι Υπεύθυνοι Πολιτιστικών Θεμάτων και Καλλιτεχνι¬ 
κών Αγώνων εργάζονται σύμφωνα με το ωράριο της Διεύ¬ 
θυνσης Εκπαίδευσης στην οποία είναι αποσπασμένοι από 
την 1η Σεπτεμβρίου μέχρι και τη 10η Ιουλίου κάθε σχολι¬ 
κού έτους, εξαιρουμένων των διακοπών Χριστουγέννων 
και Πάσχα και των επίσημων αργιών. Ευρίσκονται στα 
γραφεία της Διεύθυνσης στην οποία υπηρετούν όλες τις 


ημέρες του αντίστοιχου διαστήματος κατά τις οποίες δεν 
διεξάγονται μαθήματα στα σχολεία (π.χ. περίοδοι εξετά¬ 
σεων, εκδόσεων βαθμολογίας κ.λ.π.). Η οικεία Διεύθυνση 
Εκπαίδευσης μπορεί να αναθέσει στους Υπευθύνους Πο¬ 
λιτιστικούς Θεμάτων και Καλλιτεχνικών Αγώνων επικουρι¬ 
κά καθήκοντα για την υλοποίηση των εξετάσεων για την 
εισαγωγή μαθητών σε ΑΕΙ και ΤΕΙ. Οι Υπεύθυνοι Πολιτι¬ 
στικών Θεμάτων ευρίσκονται κατά το ήμισυ των ημερών 
εργασίας του υπολοίπου έτους στα γραφεία της οικείας 
Διεύθυνσης ώστε να επιτελούν το διοικητικό και οργανω¬ 
τικό μέρος του έργου τους, να επικοινωνούν με τα σχο¬ 
λεία, τις υπηρεσίες του ΥΠΕΠΘ, να δέχονται επισκέψεις 
εκπαιδευτικών που θέλουν την υποστήριξή τους. Τις άλ¬ 
λες ημέρες της εβδομαδιαίας εργασίας τους τις διαθέ¬ 
τουν αποκλειστικά και μόνο για την παρακολούθηση, υπο¬ 
στήριξη, συντονισμό και αξιολόγηση των σχολικών προ¬ 
γραμμάτων και όλες τις άλλες απαραίτητες συνεργασίες 
του Υπευθύνου (διεξαγωγή Αγώνων, διοργανώσεων, εκ¬ 
δηλώσεων, προώθηση συνεργασιών με φορείς της Τοπι¬ 
κής Αυτοδιοίκησης κ.α.). 

Κάθε Υπεύθυνος Πολιτιστικών Θεμάτων και Καλλιτεχνι¬ 
κών Αγώνων τηρεί ημερολόγιο- βιβλίο συναντήσεων με 
εκπαιδευτικούς ή των επισκέψεων στα σχολεία, τη διάρ¬ 
κεια τους, περιγράφει συνοπτικά το σκοπό και το περιε¬ 
χόμενο της συνεργασίας και αναφέρει τα ονοματεπώνυ¬ 
μα των εκπαιδευτικών με τους οποίους συνεργάστηκε και 
του Διευθυντή της σχολικής μονάδας. Το σύντομο πρα¬ 
κτικό κάθε επίσκεψης συνεργασίας υπογράφεται από τον 
Υπεύθυνο Πολιτιστικών Θεμάτων και Καλλιτεχνικών Αγώ¬ 
νων, τους εκπαιδευτικούς που συνεργάστηκαν και το Δι¬ 
ευθυντή της Σχολικής Μονάδας. Το βιβλίο αυτό θεωρείται 
κάθε τρίμηνο του σχολικού έτους από το Διευθυντή της 
οικείας Διεύθυνσης Εκπαίδευσης. 

7. Εάν ο αριθμός των σχολικών μονάδων που υπάγονται 
σε μια Διεύθυνση είναι μικρότερος των 40 ή εάν ο μέσος 
όρος των σχολικών προγραμμάτων Πολιτιστικών Θεμά¬ 
των της τελευταίας τριετίας είναι μικρότερος των 20, τό¬ 
τε ο Υπεύθυνος αποσπάται μερικά μόνον στην οικεία Δι¬ 
εύθυνση για τρεις μέρες την εβδομάδα και είναι υποχρε¬ 
ωμένος να εργάζεται τις υπόλοιπες δύο μέρες στην 
σχολική μονάδα της οργανικής του θέσης. 

8. Το ύψος της αποζημίωσης που λαμβάνουν οι Υπεύ¬ 
θυνοι Πολιτιστικών Θεμάτων και Καλλιτεχνικών Αγώνων 
των τοπικών Διευθύνσεων καθορίζεται με κοινή υπουργι¬ 
κή απόφαση του Υπουργού Εθνικής Παιδείας και Θρη¬ 
σκευμάτων και του Υπουργού Εθνικής Οικονομίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2003 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 13021 (3) 

Τροποποίηση της συστατικής πράξης του Νομικού Προ¬ 
σώπου με την επωνυμία «Δημοτικός Οργανισμός Προ- 
σχολικής Αγωγής & Εκπαίδευσης Δήμου Αγίου Νικο¬ 
λάου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 26,106, 176,198, 199,200 
παρ. 1,3, και4 και 203του Π.Δ. 410/95(Δ.Κ.Κ.). 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

3. Τις διατάξεις του άρθρου 12 του Ν. 2880/30.1.2001 
(ΦΕΚ 9/τ.Α'/30.1.2001) «Πρόγραμμα «ΠΟΛΙΤΕΙΑ» για τη 
μεταρρύθμιση και τον εκσυγχρονισμό της Δημόσιας Διοί¬ 
κησης και άλλες διατάξεις. 

4. Τις διατάξεις του άρθρου 8 του Ν. 3106/2003 «Ανα¬ 
διοργάνωση του Εθνικού Συστήματος Κοινωνικής Φροντί¬ 
δας και άλλες διατάξεις, σύμφωνα με τις οποίες, από την 
έναρξη ισχύος του άρθρου, υπάγονται στους Δήμους και 
στις Κοινότητες στη διοικητική περιφέρειατων οποίων λει- 
τουργούντα Κέντρα Φροντίδας Οικογένειας (ΚΕ.Φ.Ο.). 

5. Την οικ. 11749/εγκ.25/29.5.2003 εγκύκλιο του 
ΥΠ.ΕΣ.Δ.Δ.Α. και τις συνημμένες σε αυτή καταστάσεις, 
σύμφωνα με τις οποίες υπάγεται στο Δήμο Αγίου Νικολά¬ 
ου,το Π.Ι.Κ.Π.Α. 

6. Την οικ. 1492/21.2.2001 απόφασή μας, με την οποία 
συστήθηκε στο Δήμο Αγίου Νικολάου Νομικό Πρόσωπο 
με την επωνυμία «Δημοτικός Οργανισμός Προσχολικής 
Αγωγής & Εκπαίδευσης Δήμου Αγίου Νικολάου», στο 
οποίο συγχωνεύθηκαν οι Παιδικοί Σταθμοί του Δήμου. 

7. Την 5972/13.8.1998 απόφαση του Γενικού Γραμμα¬ 
τέα Περιφέρειας Κρήτης «Ορισμός Εισηγητών και μετα¬ 
βίβαση εξουσίας υπογραφής «Με Εντολή Γενικού Γραμ¬ 
ματέα» αποφάσεων, εγγράφων, και άλλων πράξεων στον 
Γενικό Διευθυντή, στους Προϊσταμένους Διευθύνσεων 
και Προϊσταμένους Τμημάτων και Γραφείων των Υπηρε¬ 
σιών της Περιφέρειας, όπως τροποποιήθηκε και ισχύει. 

8. Το 13344/1.8.2003 έγγραφο του Δήμου Αγίου Νικολάου 
με το οποίο συγχωνεύεται στο Δημοτικό Οργανισμό Προ¬ 
σχολικής Αγωγής & Εκπαίδευσης Δήμου Αγίου Νικολάου το 
ΠΙΚΠΑ Αγίου Νικολάου και τροποποιείται η συστατική πρά¬ 
ξη του εν λόγω Νομικού Προσώπου, αποφασίζουμε: 

Α. Διαπιστώνουμε την μεταφορά του ΠΙΚΠΑ Αγίου Νι¬ 
κολάου στο Δήμο Αγίου Νικολάου, το οποίο θα λειτουργεί 
εφεξής ως Δημοτικό Νομικό Πρόσωπο, σύμφωνα με τις 
διατάξεις του άρθρου 8 του Ν. 3106/2003. 

Β. Τροποποιούμε την οικ. 1492/21.2.2001 απόφασή μας 
όπως παρακάτω: 

1) Στηνπαρ. 1 που αφορά την συγχώνευση των υφιστά¬ 
μενων ιδίων Νομικών Προσώπων του Δήμου Αγίου Νικο¬ 
λάου, προστίθεται παρ. στ) ΠΙΚΠΑ Αγίου Νικολάου. 

2) Το άρθρο 5 της παραπάνω απόφασης τροποποιείται 
ως εξής: 

ΑΡΘΡΟ 5 
ΠΕΡΙΟΥΣΙΑ 

Περιουσία του Νομικού Προσώπου θα αποτελέσουν η 
κινητή και ακίνητη περιουσία (ακίνητα και ο εξοπλισμός 
των συγχωνευθέντων Παιδικών Σταθμών και του ΠΙΚΠΑ 
Αγίου Νικολάου) και κάθε άλλη κινητή ή ακίνητη περιου¬ 
σία του, που θαπαραχωρηθεί με απόφαση του Δημοτικού 
Συμβουλίου στο Νομικό Πρόσωπο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αγίου Νι¬ 
κολάου το ύψος ης οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 28 Αυγούστου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 


Αριθ. 12653 (4) 

Συγχώνευση στο Δήμο Σητείας Ν. Λασιθίου των Νομικών 
Προσώπων με την επωνυμία «Αθλητικό Κέντρο Δήμου 
Σητείας» και «Αθλητικός Οργανισμός Δήμου Σητείας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τιςδιατάξειςτωνάρθρων26Α, 106,176,198,199,200 
παρ. 1,3, και 4 και 203 του Π.Δ. 410/95(Δ.Κ.Κ.). 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

3. Τις διατάξεις του άρθρου 14 του Ν. 2880/30.1.2001 
(ΦΕΚ 9/τ.Α'/30.1.2001) «Πρόγραμμα «ΠΟΛΙΤΕΙΑ» για τη 
μεταρρύθμιση και τον εκσυγχρονισμό της Δημόσιας Διοί¬ 
κησης και άλλες διατάξεις. 

4. Την 2757/23.4.1993 απόφαση Νομάρχη (ΦΕΚ 342/ 
τ.Β'/1993) με την οποία συστήθηκε στο Δήμο Σητείας ίδιο 
Νομικό Πρόσωπο με την επωνυμία «Αθλητικός Οργανι¬ 
σμός Δήμου Σητείας», όπως τροποποιήθηκε με την 
14153/28.11.1994 όμοια και την 9357/14.11.2000 απόφα¬ 
ση του Γενικού Γ ραμματέα Περιφέρειας Κρήτης. 

5. Την 2964/23.5.2001 (ΦΕΚ 736/τ.Β/2001) απόφασή 
μας, με την οποία συστήθηκε στο Δήμο Σητείας ίδιο Νο¬ 
μικό Πρόσωπο με την επωνυμία «Αθλητικό Κέντρο Δήμου 
Σητείας». 

6. Την 6730/12.8.2003 απόφαση του Γενικού Γραμμα¬ 
τέα Περιφέρειας Κρήτης «Ορισμός Εισηγητών και μετα¬ 
βίβαση εξουσίας υπογραφής «Με Εντολή Γενικού Γραμ¬ 
ματέα» αποφάσεων, εγγράφων, και άλλων πράξεων στον 
Γενικό Διευθυντή, στους Προϊσταμένους Διευθύνσεων 
και Προϊσταμένους Τμημάτων και Γ ραφείων των Υπηρε¬ 
σιών της Περιφέρειας Κρήτης. 

7. Το 2664/4.8.2003 έγγραφο του Δήμου Σητείας με το 
οποίο μας εστάλη η 188/2003 νόμιμη απόφαση του Δ.Σ. 
που αφορά την συγχώνευση των Νομικών Προσώπων με 
την επωνυμία «Αθλητικός Οργανισμός Δήμου Σητείας» 
και «Αθλητικό Κέντρο Δήμου Σητείας», αποφασίζουμε: 

Α. Συγχωνεύουμε τα παρακάτω Νομικά Πρόσωπα του 
Δήμου Σητείας: 

1. Αθλητικός Οργανισμός Δήμου Σητείας και 

2. Αθλητικό Κέντρο Δήμου Σητείας. 

ΕΠΩΝΥΜΙΑ 

Β. Συστήνουμε στο Δήμο Σητείας ίδιο Νομικό Πρόσωπο 
με την επωνυμία «Δημοτικός Οργανισμός Άθλησης Δή¬ 
μου Σητείας». 

ΣΚΟΠΟΣ 

Σκοπός του παραπάνω Νομικού Προσώπου είναι: 

Α) Η δημιουργία, λειτουργία, συντήρηση των αθλητικών 
κέντρων, γηπέδων, γυμναστηρίων, κολυμβητηρίων κ.λ.π. 
αθλητικών εγκαταστάσεων καθώς και η ανέγερση νέων 
σε χώρους που η χρήση τους παραχωρείται σε αυτό σύμ¬ 
φωνα με τις κείμενες διατάξεις. 

Β) Η ανάπτυξη μαζικού, μαθητικού, σωματειακού αθλη¬ 
τισμού και γενικά κάθε μορφής άθλησης για τη διατήρη¬ 
ση και προβολή της αθλητικής παράδοσης της περιοχής 
μας και του Δήμου μας. 

Γ) Η καλλιέργειατων αθλητικών ιδεών και η διάδοση του 
αθλητικού πνεύματος σε όλους τους δημότες. 

Δ) Η συμβολή στην οργανωμένη και επιστημονική ανα¬ 
βάθμιση της γνώσης για τον αθλητισμό και τα διάφορα 

αγωνίσματα με τη διοργάνωση σεμιναρίων, διαλέξεων, 
αθλητικών ακαδημιών κ.λπ. 

Ε) Η συνεργασία μετους αθλητικούς φορείς (σωματεία- 
ενώσεις κ.λ.π.) για την ανάπτυξη και την πρόοδο του 
αθλητισμού. 

Στ) Η δημιουργία δυνατοτήτων ανάπτυξης αθλητικού 
τουρισμού σε συνεργασία μετους κρατικούς φορείς κ.λ.π. 

Ζ) Η λειτουργία επιτροπών για την αξιοποίηση κάθε δυ¬ 
νατότητας ανάπτυξης του αθλητισμού. 

ΠΕΡΙΟΥΣΙΑ-ΠΟΡΟΙ 

Περιουσία του Ν.Π. αποτελεί η κινητή και ακίνητη περι¬ 
ουσία των παραπάνω συγχωνευόμενων Ν.Π. καθώς και 
κάθε άλλη περιουσία κινητή ή ακίνητη που τυχόν αποκτη¬ 
θεί στο μέλλον. 

Πόροι του Ν.Π. 

• Κρατική Επιχορήγηση του ΥΠ.ΕΣ.Δ.Δ.Α. και της Γ.Γ.Α, 
είτε στο Ν.Π. ή στο Δήμο για το Ν.Π. 

• Ετήσια επιχορήγηση του Δήμου 20.000,00 ευρώ 

• Κάθε είδους εισφορές, δωρεές, κληρονομιές, κληρο¬ 
δοσίες 


• Εισπράξεις από το αντίτιμο των υπηρεσιών που παρέ¬ 
χει το Ν.Π. 

• Κάθε άλλο έσοδο από δική του περιουσία ή από κάθε 
άλλη πηγή. 

ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον αντιπρόεδρο. 

ΔΑΠΑΝΗ 

Από την απόφαση αυτή προκαλείται δαπάνη σε βάρος 
του προϋπολογισμού, του Δήμου στον Κ.Α. 2/211.9β 
ύψους 20.000,00 ευρώ ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 25 Αυγούστου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ: νννννν.6Ι.ςι· - β-πηειΜ: \λ/θ5ιτι35ϊθγ @ βΐ.ςι· 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 157 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πλ. Ελευθερίας 1 

(2810) 396 409 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ -Αγ. Ειρήνης 10 

(22510) 37 181 

ΚΟΜΟΤΗΝΗ - Δημοκρατίας 1 

(25310) 22 858 


(22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή ΟΩ - γοπι για δημοσιεύματα μετά το 1994 καθορίζεται σε 30 ευτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθΓΠΘί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

θϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 

- - 

Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ευτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































